My Chemical Romance

Tidlig karriere (2001-2002)

Bandet ble startet av vokalist Gerard Way og trommeslager Matt Pelissier ikke lenge etter terrorangrepet 11. september 2001. Blant de første sangene var «Skylines and Turnstiles», som Gerard skrev som en følge av 11. september-angrepene. Etterhvert fikk de med seg Ray Toro og Mikey Way i bandet. Frank Iero ble ikke med før etter nesten hele det første albumet var spilt inn og spilte gitar på bare to sanger inkludert «Early Sunsets Over Monroeville».
I 2002 ble bandets første album I Brought You My Bullets You Brought Me Your Love gitt ut av av Eyeball Records i USA. Bandet hadde eksistert i bare tre måneder da albumet ble spilt inn, og Frank Iero hadde blitt med i bandet bare noen dager før de gikk i studio. Etter at platen var sluppet, turnerte de rundt i Amerika med andre band som The Used, Thrice og Voice In the Wire.

Karrieren tar fart (2003-2005)

I 2003 skrev bandet kontrakt med Reprise Records og begynte å arbeide med sitt andre album. Det fikk navnet Three Cheers For Sweet Revenge og ble sluppet i 2004. I løpet av et år hadde det solgt til platina. Fra albumet ble det gitt ut tre singler: «I’m Not Okay (I Promise)», «Helena» og «The Ghost of You». I 2004 ble Matt Pelissier sparket fra bandet. I 2005 reiste bandet på turné i USA, og var blant annet oppvarmingsband for Green Day. Sammen med bandet The Used gjorde de en egen versjon av Queen- og David Bowie-låten «Under Pressure».

Nye fremtidsplaner (2006)

I mars 2006 slapp bandet Life on the Murder Scene, bestående av en live-CD og to DVD-er med blant annet bandhistorikk, musikkvideoer og liveopptak. Den 23. oktober samme år slapp bandet sitt tredje studioalbum, The Black Parade, produsert av Rob Cavallo som tidligere har produsert album som Green Days' American Idiot og Dookie.
My Chemical Romances første konsert i Skandinavia var i Sverige den 8. november 2006, på Arenaen, Stockholm. Bandet har spilt flere konserter i Skandinavia i løpet av 2007. Disse konsertene var blant annet å finne på vokalisten, Gerard Way, sin 30-årsdag i Baltiska Hallen i Malmö.
Andre steder er Roskildefestivalen i Danmark, Pier Pressure i Göteborg og på Hovefestivalen i Norge.

Danger Days blir utgitt (2010-2012)

4. mars 2010 meldte MCR-gitaristen Frank Iero på MCR sin offisielle hjemmeside at Bob Bryar hadde tatt farvel med bandet en måned tidligere. Årsaken til den plutselige avskjeden er fremdeles uklar, men ifølge Notifiradio skal familien til Bryar ha sagt at det skyldtes en diskusjon mellom bandmedlemmene. Ifølge Frank Iero har ikke dette hindret bandet i å lage musikk, og selv om ingen ny trommeslager er blitt annonsert offentlig, er de fremdeles godt i gang med sterke sanger for det nye året.
22. november 2010 utga My Chemical Romance sitt fjerde studioalbum, Danger Days: The True Lives of the Fabolous Killjoys.

Bandet oppløses (2012-2013)

Gjennom slutten av 2012 og starten av 2013 ga bandet ut en samling singler under tittelen Conventional Weapons. Denne samlingen besto av fem singler «Number One», «Number Two», «Number Three», «Number Four», og «Number Five» med to sanger på hver singel. Inkludert i disse var en sang kalt «The light behind your eyes» som var skrevet til Gerard's datter Bandit. Der var også en studioversion av live-sangen «The world is ugly» som gitarist Frank Iero i et tidligere år hadde hevdet ikke skulle bli gitt ut i studioversion før bandet var oppløst.
De første månedene av året 2013 gikk det rykter om at bandet jobbet på og skulle gi ut et fjerde album, samtidig som det gikk andre rykter om at de skulle avslutte bandet.
22. mars 2013 la bandet ut en melding på sin hjemmeside  hvor de erklærte at de skulle splittes etter 12 år sammen. Seks enkle setninger avsluttet en tolv års karusell med opp -og ned svingninger som hjalp både bandet selv og deres fans med problemer fra livets tyngre side.